Gratias quas possum ago, quod paterna pietate filio pepercistis,  fragili complexioni meæ, ne in via deficerem, prouidistis. Cui condescensioni non debeo videri ingratus, quia iure exuit hæredem, qui non est munificus in hæreditatis datorem. Decreueram per præsentium latores mittere digna Patri,  Ecclesiæ laboranti, etiam in temporalibus subuenire. Sed quia per me ipsum hoc facere disponebam, distuli. Mandate igitur, si placet, locum vbi congrue usque ad Pascha Domini, aut ipse si potuero, aut alij certe nuncij nostri vos inuenire valeant. Per quos rursum  vos inuisere,  Ecclesiæ necessitatibus valeam subuenire. Interim esse vestrum  statum pacis, mihi  nostris non parum nosse cupientibus, per istos remandate.